Diari Oficial de la Generalitat Valenciana


Sumari del DOGV 8282, del 26-04-2018 (2018/3985)

RESOLUCIÓ de 20 d'abril de 2018, de la Direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (art. 69.5 LOE) previst en les proves d'accés a les ensenyances artístiques superiors d'Art Dramàtic, Arts Plàstiques (Ceràmica), Dansa, Disseny i Música.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/3985


Data del document
:   20-04-2018

Organisme emissor
:   Institut Superior d'Ensenyances Artistiques de la Comunitat Valenciana

Tipus de document
:   Resolució

RESOLUCIÓ de 20 d'abril de 2018, de la Direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (art. 69.5 LOE) previst en les proves d'accés a les ensenyances artístiques superiors d'Art Dramàtic, Arts Plàstiques (Ceràmica), Dansa, Disseny i Música. [2018/3985]  
  
  
L'article 69, Ensenyances postobligatòries, apartat 5, de la Llei orgànica 2/2006, de 3 de maig, d'educació, disposa que les administracions educatives podran establir l'accés directe dels majors de 18 anys d'edat a les ensenyances artístiques superiores en general per mitjà de la superació d'una prova específica, regulada i organitzada per les administracions educatives, que acredite que l'aspirant posseeix els coneixements, les habilitats i les aptituds necessàries per a cursar amb aprofitament les corresponents ensenyances, així com l'accés directe als estudis superiors de música o de dansa dels majors de 16 anys en les mateixes condicions.  
La Resolució d'11 d'abril de 2018, de la Direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions i convoca la prova d'accés a les ensenyances artístiques superiors, determina que es constituirà un tribunal amb la finalitat d'avaluar la prova específica per a persones sense requisits acadèmics (art. 69.5 LOE).  
Per tot això, i per a la convocatòria corresponent al curs acadèmic 2018-2019, resolc:  
  
Primer  
Designar el professorat que a continuació s'indiquen com a membres del tribunal per a la realització de la prova específica per a persones sense requisits acadèmics (art. 69.5 LOE) per l'accés a les ensenyances artístiques superiors d'Art Dramàtic, Arts Plàstiques (Ceràmica), Dansa, Disseny i Música:  
President: Joaquim Cremades Mira.  
Secretària: Vicenta Asins Sabater.  
Vocals: María Isabel Alemany García, Inmaculada Pascual Bernabeu, Teresa Alamán Collado.  
  
Segon  
Les funcions del tribunal són les determinades en la Resolució d'11 d'abril de 2018 anteriorment referenciada.  
  
Tercer  
El professorat que constitueix el tribunal podrà efectuar les reunions que necessite per a l'elaboració dels exercicis, sense interferir el seu horari lectiu.  
  
Quart  
El professorat designat per la present disposició percebrà les dietes i assistències previstes en el Decret 24/1997, d'11 de febrer (DOGV 17.02.1997).  
  
Cinqué  
La present resolució serà comunicada a les direccions territorials d'Educació, Investigació, Cultura i Esport, i als directors dels centres a què estan adscrits perquè en prenguen coneixement i per a facilitar els permisos corresponents per a les reunions i treballs derivats.  
  
  
Sisé  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
  
Seté  
Contra aquesta resolució, que esgota la via administrativa, es podrà interposar un recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, o potestativament i amb caràcter previ, un recurs administratiu de reposició en el termini d'un mes davant del mateix òrgan que el dicta, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 20 d'abril de 2018.- El director general d'Esport: Josep Manel Garcia Company.